# Møtereferat

|  |  |
| --- | --- |
| **Til stede:** | Merete Mohn, Åsmund Børsum, Toril Storrvik, Liv Berit Woldsund, Ingvild Vaggen Malvik, Hege Elisabeth Wennersgaard, Bjørn Tommy Tollånes, Gunnar Prestegården, Trond Hjelmerud, Anna Lekse, Hege Cardillo |
| **Forfall:** |  |
| **Møtegruppe:** | Driftsstyret |
| **Møtested:** | Administrasjonens møterom |
| **Møtetid:** | Mandag 19.09.16 kl.18.30 |
| **Referent:** | Anna Lekse |
| **Telefon:** | 23 16 93 50 |
| **Neste møte:** | Onsdag 16.11.16 kl.18.30 |

**REFERAT**

**25/16 Godkjenne saksliste;** Sakslisten ble godkjent. Møtet startet med en presentasjonsrunde av alle medlemmer. Hege Cardillo ny leder for Aktivitetsskolen ble presentert driftsstyret.

**26/16 Godkjenne referat av 18.mai 2016;** Referatet ble godkjent.

**27/16** **Budsjettoppfølging skole og AKS;**

Budsjett for både skole og Aks styres mot null ved årsslutt.

Spørsmål rundt hvordan gratis kjernetid på AKS fungering. Det fungerer veldig godt og elevene er der når de skal være der.

**Rektors innstilling:** Driftsstyret godkjenner rektors månedsrapportering for skole og AKS pr. august 2016

**Avstemning:** Enstemmig

**Driftsstyrets vedtak:** Driftsstyret godkjenner rektors månedsrapportering for skole og AKS pr. august 2016

**28/16 Utlån og utleie av skolens lokaler;**

Kompensasjon fra etaten dekker lønnen til tilsynsvakten to dager i uka. All utleie til ideelle organisasjoner er gratis. Gymsalen er leid ut begge dagene det er tilsynsvakt. Samlingssalen er leid ut til kor tirsdager og onsdager. Vi kunne leid ut mer, men skolen har ikke avertert utleiemuligheter da vi ikke har mulighet til å ha mer tilsynsvakt. Evt. nye søknader behandles kontinuerlig.

**Rektors innstilling:** Driftsstyret godkjenner rektors forslag til utlån og utleie av skolens lokaler utenom undervisningstid.

**Avstemning:** Enstemmig

**Driftsstyrets vedtak:** Driftsstyret godkjenner rektors forslag til utlån og utleie av skolens lokaler utenom undervisningstid.

**29/16** **Prøveplan Oslo og resultatutvikling Hallagerbakken skole;**

Spørsmål ble stilt om hvorfor resultatene på fjorårets resultater på 2. og 3.trinn var så dårlige og hva skolen gjør for å endre det. Dette ble det redegjort for i møtet.

Det ble også diskutert hva som kvalifiserer til vedtak om særskilt norskopplæring (§2.8) og hva som kvalifiserer for fritak fra kartleggingene. Alle elever som får vedtak om særskilt norskopplæring etter opplæringsloven § 2.8 har i forkant blitt kartlagt med enten NSL (Norsk som læringsspråk), kartleggingsverktøy utarbeidet av PPT, eller Kartleggeren, som også er anbefalt fra PPT. Elever som har behov for vedtak om spesialundervisning etter opplæringsloven § 5.1 blir henvist for utredning hos PPT. I forhold til fritak for kartlegginger og prøver vil alle elever med vedtak om §2.8 eller § 5.1 vurderes individuelt. Det er ikke automatikk i at elever med vedtak får fritak. Skolen er veldig restriktive med å gi fritak og ønsker i størst mulig grad at elevene skal gjennomføre dersom det ikke er til skade for eleven.

Spørsmål ble også stilt om det er for mange kartlegginger og om det kommer noen utover de som allerede er registrert på lokal prøveplan. Det kommer ingen kartlegginger/prøver utover de som allerede står på planen. Kartlegginger/prøver som er markert med grønt i vedlegget er frivillige, og skolens ledelse er i kontinuerlig dialog med lærerne om de skal gjennomføres eller ikke. Lærerne har ikke fått noen tilbakemeldinger på at det er for mange kartlegginger elevene skal igjennom. De opplever heller ikke at det er for mange som skal gjennomføres.

**Rektors innstilling:** Driftsstyret tar rektors gjennomgang av resultater til etterretning.

**Avstemning:** Enstemmig

**Driftsstyrets vedtak:** Driftsstyret tar rektors gjennomgang av resultater til etterretning.

**30/16** **Status strategisk plan**

Nesten alle tiltak innenfor områdene i de fire perspektivene er satt i system og vi er godt i gang.

Skolen har valgt å sette AKS' arbeid med tenkeverktøy i læringsstøttende kurs på is fordi assistentene trenger mer tid til å lære selv og bruke det sammen med lærerne.

Skolen har allerede begynt å skissere hvor fokus på neste års strategiske plan skal være. Mål vil settes innenfor områdene; Å lede lærernes læring, å skape en "vi-kultur", å få innarbeidet skolens plan for bruk av "Skoleplattformen"

**Rektors innstilling:** Driftsstyret tar rektors gjennomgang av status strategisk plan til etterretning.

**Avstemning:** Enstemmig

**Driftsstyrets vedtak:** Driftsstyret tar rektors gjennomgang av status strategisk plan til etterretning.

**31/16** **Kameraovervåking**

Etter sommerens opplevelser med vandalisering og innbrudd har skolen sett seg nødt til å investere i kameraovervåking og innbruddsalarm. Utgiftene til dette vil komme i tillegg til det skolen har satt av til budsjett for hærverk.

Driftsstyret lurte på om skolen har en plan for behandling av de som blir tatt ved en slik overvåking. Skolen vil kontakte aktuelle instanser i et slikt tilfelle.

Anskaffelse av kameraovervåkingen er gjort i tråd med de reglene Oslo kommune har. Skolen har fulgt rammeavtalen.

**Rektors innstilling:** Driftsstyret støtter skolens inngåelse av kontrakt med Sikkerhetsgruppen Nordstrand. Det installeres kameraovervåking av uteområdet og innbruddsalarm ved kontorene.

**Avstemning:** Enstemmig

**Driftsstyrets vedtak:** Driftsstyret støtter skolens inngåelse av kontrakt med Sikkerhetsgruppen Nordstrand. Det installeres kameraovervåking av uteområdet og innbruddsalarm ved kontorene.

**32/16** **Orienteringssaker**

* Sommerens ombygging; Paviljongen skal rives. Vi har erstattet alle skyveveggene mellom klasserommene i A-bygget med ordentlige vegger. Grupperommene inn mot samlingsalen har fått vinduer inn mot samlingsalen slik at vi nå får dagslys inn. I A-bygget finner vi nå 3.4.og 5.trinn. I c-bygget er tegnesalen delt i to grupperom. Ny møbler til alle grupperom blir bestilt i løpet av uken. Der vil det også bli mulig å benytte inntil 15 datamaskiner.
* Skolens videre reise mot en "Tenkeskole"; Årets satsing er å stille spørsmål på en slik måte at elevene tenker kritisk og kreativt. Vi skal også oppøve elevenes evne til å stille spørsmål.  
  Foreldrene på 2.trinn fåret kompendium fra lærerne med forklaringer på tenkeverktøyene.
* Skolens arbeid med lærernes læring; Skolen bruker "lesson study" som verktøy for å lede lærernes læring. Metoden brukes på det vi kaller "Ukens bilde". Fokus ligger på hvordan stille spørsmål som skaper undring, nysgjerrighet og kreativ og kritisk tenking hos elevene. Hver mandag blir lærerne presentert et bilde. I storteamtid skal lærerne på trinnet planlegge for hvordan dette bildet skal brukes i undervisning. En lærer gjennomføre undervisningsøkten i den ene klassen mens en annen observere. I etterkant av økten diskuterer trinnets lærere gjennomføringen og observasjonen og gjør justeringer. Samme lærer gjennomfører undervisningsøkten med justeringene i den andre klassen og samme person observerer. I neste storteamtid reflekteres det over hva de har lært i fht egen praksis. Denne måten å arbeide på gjør at lærerne får mulighet til å reflektere over og utvikle egen praksis til det beste for eleven.
* Skolen har 7 øvingslærere i år og det betyr at vi får 7 praksisgrupper utover året. Dette er en fantastisk mulighet for lærerne å være bevisst samt å reflektere over egen praksis. I tillegg er skolen spennende for Høyskolen i Oslo og Akershus (HiOA) fordi vi driver med tenkesatsing samt "lesson study", nevnt over.

**33/16 Eventuelt**

* Opplæring av driftsstyretmedlemmer; det holdes kurs 9.11 kl. 16.30-19.00 for medlemmer i driftsstyrearbeid. De som ønsker må gi beskjed til rektor slik at rektor kan melde på.
* Tenkeskole - the big picture; Driftsstyret inviteres til foreldremøtet onsdag 21.9.16
* Elevråd; det ble stilt spørsmål rundt hvordan Hallagerbakken skole velger elevrådsrepresentanter. På denne skolen velges de i hver klasser.
* Kopi av møteplanen sendes med referatet.

Rektor DS leder